 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa : 14.9. 2020

Miestneho zastupiteľstva dňa : 22.9. 2020

 **N á v r h**

**Všeobecne záväzného nariadenia hlavného mesta SR Bratislavy č. ......./2020 z ........2020 o ochrannom pásme pohrebísk na území hlavného mesta Slovenskej republiky Bratislavy**

Predkladá: Materiál obsahuje:

Mgr. Zoltán Pék - vyjadrenie miestnej rady a komisií

starosta - návrh uznesenia

 - dôvodová správa

 - návrh VZN

Zodpovedná:

Ing. Mariana Páleníkova

prednostka

Spracoval:

Ing. Eduard Vandriak

ved. odd. ŽP,OaCH

**Vyjadrenie miestnej rady ( zasadnutie dňa 14.9.2020 )**

**UZNESENIE č. 60/2020/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisie**

Komisia územného plánu, výstavby, životného prostredia, odpadov a cestného hospodárstva :

**odporúča materiál predložiť na rokovanie MiR a MiZ bez pripomienok**

**Návrh uznesenia**

( Na schválenie uznesenia je potrebný súhlas ...................... poslancov )

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**Odporúča**

Mestskému zastupiteľstvu schváliť návrh Všeobecne záväzného nariadenia hlavného mesta Slovenskej republiky Bratislavy č. ...../2020 z ...../2020 o ochrannom pásme pohrebísk na území hlavného mesta Slovenskej republiky Bratislavy

**Dôvodová správa**

Novelou zákona o pohrebníctve č. 131/2010 Z. z. platnou a účinnou od 1.1.2020 došlo k zmene ust. § 15 ods. 7 predmetného zákona, podľa ktorého obec môže všeobecne záväzným nariadením ustanoviť ochranné pásmo pohrebiska. Obec môže všeobecne záväzným nariadením určiť šírku ochranného pásma pohrebiska v rozsahu najviac 50 metrov od hranice pozemku pohrebiska, pravidlá umiestňovania a povoľovania budov a stavieb v ňom so zreteľom na pietny charakter pohrebiska a ustanoviť činnosti, ktoré nie je možné v ochrannom pásme vykonávať' počas pohrebu.

Prechodnými ustanoveniami k úpravám zákona o pohrebníctve účinným od 1.1 .2020 bolo v § 36a ods. 5 tohto zákona stanovené, že ochranné pásmo pohrebiska podľa § 15 ods. 7 v znení účinnom do 31.12.2019 zanikne najneskôr 31.3.2020, v prípade, ak si obec všeobecne záväzným nariadením neustanoví inú šírku ochranného pásma.

 V tejto súvislosti predkladáme na schválenie Návrh VZN o ochrannom pásme pohrebísk na území hl. mesta SR Bratislavy v zmysle Rozhodnutia primátora č. 6/12013 o príprave schvaľovaní a vydávaní všeobecne záväzných právnych predpisov a interných predpisov a podľa osobitného predpisu: Pravidlá pre prípravu, schvaľovanie a vyhlasovanie všeobecne záväzných nariadení hlavného mesta SR Bratislavy.

**NAVRH:**

**Všeobecne záväzné nariadenie**

 **hlavného mesta Slovenskej republiky Bratislavy**

**č. ........ /2020**

**z..........2020**

**o ochrannom pásme pohrebísk na území hlavného mesta**

**Slovenskej republiky Bratislavy**

 Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. c) zákona Slovenskej národnej rady č. 371/1990 Zb. o hlavnom meste Slovenskej republiky Bratislave v znení neskorších predpisov a § 15 ods. 7 zákona č. 131/2010 o pohrebníctve v znení zákona č,. 398/2019 Z. z., ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony:

**§ 1**

**Úvodné ustanovenia**

1. Hlavné mesto Slovenskej republiky Bratislava (ďalej len ,,hlavné mesto") týmto všeobecne

záväzným nariadením (ďalej len, nariadenie") ustanovuje:

 a. ochranné pásmo pohrebísk na území hlavného mesta;

 b. pravidlá umiestňovania a povoľovania budov, stavieb a prevádzok v ochrannom

 pásme pohrebísk so zreteľom na ich pietny charakter pohrebiska;

 c. činnosti, ktoré nie je možné v ochrannom pásme vykonávať počas pohrebov a iných

 náboženských obradov.

(2) Na účely tohto nariadenia sa rozumie:

a. pohrebiskom je cintorín, kolumbárium, urnový háj, rozptylová lúka a vsypová lúka;

b. pohrebom je pochovanie ľudských pozostatkov alebo ľudských ostatkov, obyčajne

 spojené s obradom.

**§ 2**

**Ochranné pásmo pohrebísk**

Ochranné pásmo sa na všetkých pohrebiskách na území hlavného mesta určuje v rozsahu 50 metrov od hranice pozemku pohrebiska.

 **§ 3**

**Pravidlá umiestňovania a povoľovania budov, stavieb a prevádzok v ochrannom**

 **pásme pohrebísk**

V ochrannom pásme pohrebiska je zakázané umiestňovať, povoľovať a prenajímať nasledovné budovy, stavby a prevádzky :

a. ktoré môžu ohrozovať morálku spoločnosti a dobré mravy;

b. ktoré môžu spôsobiť zvýšený hluk;

c. ktoré môžu spôsobiť zvýšenú prašnosť alebo môžu byť zdrojom rôznych pachových

 látok, príp. inak znečistiť ovzdušie;

d. detské ihriská;

e. areály športu s otvorenými ihriskami;

f. nadmerné reklamné stavby;

g. zábavné prevádzky typu lunaparkov, diskoték, barov a vinární, herní a bowlingových

 hál;

h. zariadenia priemyselnej a poľnohospodárskej výroby, stavby na chov

 hospodárskych zvierat, stavebné dvory a zariadenia, skladové areály, dielne,

 zariadenia súvisiace s ťažbou nerastných surovín;

i. zariadenia odpadového hospodárstva, skládky odpadov, areály športu s otvorenými

 ihriskami, kompostárne a zariadenia na zhodnocovanie biologicky rozložiteľných

 odpadov;

j. čističky odpadových vôd;

k. a iné prevádzky, ktoré by svojím charakterom mohli narúšať pietny charakter

 pohrebiska.

**§ 4**

**Činnosti, ktoré nie je možné v ochrannom pásme vykonávať počas pohrebu**

1. V ochrannom pásme pohrebiska je počas pohrebných obradov zakázané vykonávať:
2. činnosti, ktoré rušia alebo inak negatívne ovplyvňujú priebeh pohrebu prašnosťou, hlukom, infrazvukom, vibráciami, svetelnými alebo laserovými a inými obdobnými efektmi nad mieru stanovenú právnym predpisom a zároveň tiež nad' mieru primeranú pomerom a to akoukoľvek formou (napr. stavebné, búracie a údržbárske práce a pílenie stromov, činnosti spôsobujúce nadmernú prašnosť, hlasná hudobná produkcia, krik, spev, neprimerané hlučné správanie, hluk z motorov vozidiel a iné činnosti, ktoré by svojím hlukom mohli narušiť pokojný priebeh obradu);
3. akékoľvek verejné zhromaždenia alebo podujatia spojené s produkciou hudby alebo

hovoreného reprodukovaného slova s výnimkou takých, ktoré súvisia alebo sú súčasťou pohrebných obradov.

(2) Zákazy podľa ods. 1 písm. a. sa nevzťahujú na vykonávanie:

 a. sezónnych prác pri zabezpečovaní nevyhnutnej údržby ciest a chodníkov, verejných

 priestranstiev a verejnej zelene, neodkladných sezónnych poľných prác;

 b. prác pri odstraňovaní následkov živelných pohrôm alebo havárií;

 c. neodkladných činností smerujúcich k odstráneniu priamo hroziacej škody na majetku

 alebo zdraví v nevyhnutnom rozsahu.

 **§ 5**

 **Orgány dozoru a sankcie**

(1) Dozor nad dodržiavaním § 4 ods. 1 tohto VZN vykonávajú:

a. prevádzkovateľ pohrebiska;

b. Mestská polícia hlavného mesta Slovenskej republiky Bratislavy.

(2) Za porušenie povinnosti uložených týmto nariadením môže hlavné mesto uložiť sankcie

 podľa osobitných predpisov¹.

**§ 6**

**Účinnosť**

Toto nariadenie nadobúda účinnosť dňom ...............................

Ing. arch. Matúš Vallo

 primátor

¹ § 28 ods. 1 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislavy v znení

 neskorších predpisov, zákon Slovenskej národnej rady č. 372/1990 Zb. o priestupkoch v znení neskorších predpisov.